વાત છે સ્ત્રી પ્રત્યેના પુરુષના અભિગમની. આપણે સતત નારીસમ્માનનાં બણગાં ફૂંકતાં રહીએ છીએ, સરસ મજાનાં સૂત્ર બનાવીએ છીએ, પણ વાસ્તવિકતા કંઈ ઔર છે. દેશમાં દરરોજ માસૂમ બાળાથી લઈને સ્ત્રી પર બળાત્કાર, અત્યાચાર થતા રહે છે. આ બધું ત્યારે બદલાશે, જ્યારે બદલાશે આપણી માનસિકતા. સર્જક સંજયે આવી મોટી સમસ્યાને એમની પંદર મિનિટની ફિલ્મમાં વ્યક્ત કરી છે, જેને વિવિધ ફિલ્મોત્સવમાં સારો આવકાર મળ્યો છે. ટૂંક સમયમાં વેશભૂષા ઈન્ટરનેટના માધ્યમ પર જોવા મળશે.